32003R0871
L 125/3
JURNALUL OFÍCIAL AL UNIUNII EUROPENE
REGULAMENTUL (CE) NR. 871/2003 AL COMISIEI
din 20 mai 2003
de autorizare permanentă a unui nou aditiv, oxidul manganomanganic, în hrana animalelor
(Text cu relevanță pentru SEE)
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Directiva 70/524/CEE a Consiliului din 23 noiembrie 1970 privind aditivii din hrana animalelor (1), astfel cum a fost modificată ultima dată prin Regulamentul (CE) nr. 1756/2002 (2), în special articolul 3 și articolul 9 litera (d),
întrucât:
(1)
Directiva 70/524/CEE prevede că se pot autoriza noi aditivi în urma examinării cererii întocmite în conformitate cu articolul 4 din directivă.
(2)
A fost prezentată o cerere pentru autorizarea aditivului „oxid manganomanganic” ca sursă de mangan, care aparține grupei de oligoelemente menționate în partea I din anexa C la Directiva 70/524/CEE.
(3)
La 6 februarie 2002 Comitetul științific pentru nutriția animalelor (CSHA) a emis un aviz privind utilizarea aditivului menționat în furaje, care precizează că oxidul manganomanganic nu prezintă nici un risc pentru sănătatea animală, sănătatea umană sau pentru mediu.
(4)
Din examinarea cererii prezentate pentru autorizarea oxidului manganomanganic se constată că aditivul respectiv, menționat la articolul 2 litera (aaaa), îndeplinește cerințele prevăzute la articolul 3a din Directiva 70/524/CEE, în condițiile stabilite de anexa la prezentul regulament. Prin urmare, acest aditiv ar trebui să fie autorizat pe termen nelimitat.
(5)
Măsurile prevăzute de prezentul regulament sunt conforme cu avizul Comitetului permanent pentru lanțul alimentar și sănătatea animală,
ADOPTĂ PREZENTUL REGULAMENT:
Articolul 1
Se autorizează utilizarea oxidului manganomanganic care aparține grupei „oligoelemente”, specificate în anexa la prezentul regulament, ca aditiv pentru furaje, în condițiile stabilite de anexă.
Articolul 2
Prezentul regulament intră în vigoare în ziua următoare datei publicării în Jurnalul Oficial al Uniunii Europene.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 20 mai 2003.